คืออยู่ๆเมื่อวานผมเดินออกจากหอไปซื้อข้าวตามปกติอะครับระหว่างที่เดินอยู่ดีๆมันก็มีอาการปวดอัณฑะข้างขวาขึ้นมาละก็ปวดเริ่มปวดเเรงมากเเตะก็รู้สึกเจ็บหน่อยอะครับวันนี้มันก็หายเเล้วครับเเต่ยังมีอาการปวดอยู่อะครับเเต่ไม่ได้ปวดที่อัณฑะนะครับมันเหมือนปวดข้างในอะครับเเต่ไม่มีมากเท่าไหร่เเต่ยังรู้สึกปวดอยู่ผมไม่เเน่ใจว่าจะเป็นอะไรไหมครับตอนเเรกคิดว่าตัวเองใส่กางเกงในหลวมหรือเปล่าเเต่ก็ไม่หลวมนะครับ ผมงงมากอะครับอยู่ก็ปวดรบกวนด้วยครับ
สวัสดีครับ สำหรับอาการปวดอัณฑะ(Testicular pain) เกิดได้หลากหลายสาเหตุ 1.ลูกอัณฑะบิดขั้ว(Testicular torsion) เกิดจาก การบิดขั้วบริเวณเส้นเลือดที่นำเลือดมาเลี้ยงอัณฑะ ทำให้ลูกอัณฑะขาดเลือดไปเลี้ยงจึงเกิดอาการปวด เป็นภาวะฉุกเฉิน การรักษาที่ช้าเกินไป อาจทำให้เซลล์ของอัณฑะขาดเลือด เซลล์ตายได้ 2.อัณฑะอักเสบ(Orchitis) เกิดจากการติดเชื้อ อาจจะเป็นเชื้อไวรัส หรือ แบคทีเรีย ทำให้อัณฑะอักเสบ มีอาการบวมแดง เจ็บเวลาสัมผัส มีไข้ 3.นิ่วในทางเดินปัสสาวะ(Ureteric stone) เกิดมีนิ่วในท่อไต ท่อไตมีการบีบก้อนนิ่ว จึงเกิดอาการปวดร้าว(Refer pain)ไปบริเวณหลัง ขาหนีบ หรืออัณฑะได้ เนื่องจากโรคเหล่านี้ต้องอาศัยการตรวจร่างกาย ตรวจปัสสาวะ หรือการตรวจทางรังสีเช่น อัลตราซาวน์ เอกเรย์เพื่อทำการวินิจฉัย แนะนำให้มารับการรักษาที่โรงพยาบาลครับ